Legal Document

Category: 990

Text:
2α. ΝΟΜΟΣ 4178 της 17/28 Ιουν. 1929 Περί κυρώσεως του από 11 Μαΐου ε.έ. Ν.Δ/τος «περί των επιθεωρητών της δημοτικής εκπαιδεύσεως και των βοηθών αυτών». Άρθρ.1.-15.(Κατηργήθησαν δια του άρθρ. 42 κωδικ. Νόμ. 4653, ανωτ. σελ. 94). Άρθρ.16.-(Αντικατεστάθη υπό των διατάξεων του κατωτ. Α.Ν. 1857/1951). Άρθρ.17.-1.Οι Επιθεωρηταί της Δημοτικής Εκπαιδεύσεως συνέρχονται ανά διετίαν και κατά μήνα Σεπτέμβριον εις συνέδριον οι μεν της Ηπείρου, Μακεδονίας, Θράκης και Θεσσαλονίκης εν Θεσσαλονίκη, οι δε των λοιπών μερών εν Αθήναις, προς συζήτησιν διαφόρων εκπαιδευτικών ζητημάτων σχετιζομένων με το έργον αυτών. 2.Του συνεδρίου προΐσταται εκπαιδευτικός (Αντί της σελ. 207(α) Σελ. 207(β) Τεύχος 409 Σελ. 73 Γενικές Επιθεωρήσεις - Διευθύνσεις Στοιχειώδους Εκπαίδευσης 32.Γ.γ.1-2α Σύμβουλος υπό του Υπουργού της Παιδείας οριζόμενος, αδεία δ’ αυτού δύνανται να λάβωσι μέρος εις τας συζητήσεις και άλλοι λειτουργοί της Εκπαιδεύσεως ως και ειδικοί επιστήμονες. 3.Η εις το συνέδριον συμμετοχή είναι υποχρεωτική, οι δε συνερχόμενοι, πλην των εν τη έδρα του συνεδρίου υπηρετούντων, λαμβάνουσι προς τοις οδοιπορικοίς εξόδοις και ημερησίαν αποζημίωσιν, δι’ όσας ημέρας διαρκεί το συνέδριον, ίσην προς τας ημερησίας αυτών αποδοχάς. Η διάρκεια του συνεδρίου δεν δύναται να υπερβή τας επτά ημέρας. 4.Αι λεπτομέρειαι της συγκλήσεως του συνεδρίου και της λειτουργίας αυτού κανονισθήσονται δια πράξεως του Εκπαιδευτικού Συμβουλίου. Άρθρ.18.-(Αντικατεστάθη υπό του κατωτ. άρθρ. 12 Α.Ν. 2180/1940). Άρθρ.19.-Καταργείται πάσα διάταξις προηγουμένων νόμων αντικειμένη προς τας του παρόντος νόμου. Άρθρ.20.-Η έναρξις της ισχύος των άρθρ. 1-15 του παρόντος ορισθήσεται δια Π.Δ/τος εκδιδομένου, προτάσει των επί της Παιδείας και των Οικονομικών Υπουργών, των δε λοιπών από της δημοσιεύσεως του παρόντος εις την Εφημερίδα της Κυβερνήσεως.